কথা হয় কাজী ছাইয়্যেদুল আলম বাবুলের সঙ্গে। তিনি বলেন, আগামী নির্বাচনে দল আমাকেই মনোনয়ন দেবে। সিনিয়র নেতাদের নামে একাধিক নাশকতার মামলা থাকায় এলাকায় সেভাবে দলের কর্মসূচি পালন সম্ভব হচ্ছে না। কর্মসূচি দেয়া হলেই পুলিশ তাদের গ্রেফতার করে জেলে পাঠাচ্ছে। তবে মানুষ ধানের শীষে ভোট দেয়ার জন্য উদগ্রীব হয়ে আছে। এতসব সমস্যার মধ্যেও দলের নেতাকর্মীদের ঐক্যবদ্ধ রাখতে সক্ষম হয়েছি। ফলে দলের মনোনয়নের ব্যাপারে আমি আশাবাদী।